Isroilda O‘zbekiston fuqarosi yurak xurujidan vafot etdi

19-dekabr kuni O‘zbekistonning Isroildagi elchixonasiga mamlakat fuqarosi Sh.Sh. yurak xuruji tufayli vafot etgani to‘g‘risida ma’lumot kelib tushgan. Bu haqda Tashqi ishlar vazirligi xabar berdi.

Elchixona tomonidan marhumaning qarindoshlari bilan aloqa o‘rnatildi va jasadni O‘zbekistonga yuborish uchun zarur hujjatlarni tayyorlash ishlari olib borilmoqda.
Konsullik-huquqiy departamenti marhumaning oila a’zolari va yaqinlariga ta’ziya izhor etgan va Isroilda bo‘lib turgan O‘zbekiston fuqarolari zarur hollarda mamlakatning Tel-Aviv shahridagi elchixonasiga +972-3-672-23-66 telefon raqami orqali murojaat qilishlari mumkinligini eslatgan.